
Nr. 28/119/28.04.2010


   
Nr. 32/105/28.04.2010

BIROULUI PERMANENT 

AL

CAMEREI DEPUTAŢILOR,

   Vă înaintăm raportul comun asupra proiectului de Lege privind aprobarea Ordonanţei de urgenţă a Guvernului nr.6/2010 pentru modificarea şi completarea Legii nr.143/2000 privind prevenirea şi combaterea traficului şi consumului ilicit de droguri şi pentru completarea Legii nr.339/2005 privind regimul juridic al plantelor, substanţelor şi preparatelor stupefiante şi psihotrope (Pl-x 160/2010). 
Proiectul de lege a fost adoptat de Senat în şedinţa din 8 aprilie 2010 în calitate de primă Cameră sesizată şi trimis Comisiei pentru sănătate şi familie şi Comisiei pentru apărare, ordine publică şi siguranţă naţională pentru examinare, în fond, cu adresa  nr. Plx 160 din 13 aprilie 2010, Camera Deputaţilor fiind Cameră decizională.

La întocmirea raportului, comisiile au avut în vedere avizul Consiliului Legislativ nr. 89/10.02.2010 şi punctul de vedere al Ministerului Sănătăţii nr.27410 din 26.04.2010.

În raport de obiectul şi conţinutul său, proiectul de lege  face parte din categoria legilor organice în conformitate cu prevederile articolului 73 din Constituţia României, republicată.

PREŞEDINTE,




   PREŞEDINTE,


Rodica Nassar




Costică Canacheu

PARLAMENTUL ROMÂNIEI

CAMERA DEPUTAŢILOR

Comisia pentru sănătate şi familie                        Comisia pentru apărare, ordine publică 

                                                                                                 şi siguranţă naţională

Nr. 28/119/28.04.2010


   
Nr. 32/105/28.04.2010

                                    RAPORT COMUN

asupra proiectului de Lege privind aprobarea Ordonanţei de urgenţă a Guvernului nr. 6/2010 pentru modificarea şi completarea Legii nr. 143/2000 privind combaterea traficului şi consumului ilicit de droguri şi pentru completarea Legii nr. 339/2005 privind regimul juridic al plantelor, substanţelor şi preparatelor stupefiante şi psihotrope
În conformitate cu prevederile art. 95 din Regulamentul Camerei Deputaţilor, republicat, Comisia pentru sănătate şi familie şi  Comisia pentru apărare, ordine publică şi siguranţă naţională au fost sesizate spre dezbatere, în fond, cu proiectul de Lege privind aprobarea Ordonanţei de urgenţă a Guvernului nr. 6/2010 pentru modificarea şi completarea Legii nr. 143/2000 privind combaterea traficului şi consumului ilicit de droguri şi pentru completarea Legii nr. 339/2005 privind regimul juridic al plantelor, substanţelor şi preparatelor stupefiante şi psihotrope, trimis cu adresa nr. PL.x- 160, din 13 aprilie 2010. 

Potrivit prevederilor art. 75 din Constituţie şi ale art. 92  alin. (9) pct. 2 din Regulamentul Camerei Deputaţilor, Camera Deputaţilor este Cameră decizională.

Senatul a adoptat proiectul de lege în şedinţa din data de 8 aprilie 2010.

Consiliul Legislativ a avizat favorabil proiectul de lege, cu observaţii şi propuneri, conform avizului nr. 98 din 10.02.2010. Ministerul Sănătăţii şi-a prezentat punctul de vedere cu adresa 27410 din 26.04.2010.

Proiectul de lege are ca obiect de reglementare completarea Legii nr. 143/2000 privind prevenirea şi combaterea traficului şi consumului ilicit de droguri şi a Legii nr. 339/2005 privind regimul juridic al plantelor, substanţelor şi preparatelor stupefiante şi psihotrope. Intervenţiile legislative vizează includerea unor noi plante şi substanţe în categoria drogurilor de risc sau de mare risc, precum şi a plantelor şi substanţelor stupefiante şi psihotrope, având în vedere gravitatea efectelor pe care acestea le produc asupra sănătăţii.
În conformitate cu prevederile art. 61 din Regulamentul Camerei Deputaţilor republicat, membrii Comisiei pentru apărare, ordine publică şi siguranţă naţională au examinat proiectul de lege în şedinţa din 20 aprilie 2010.  La lucrări au fost prezenţi, din totalul de 25 de deputaţi,  23 membri ai comisiei.  La dezbateri au participat, în calitate de invitaţi, domnul doctor Cristian Irimie, secretar de stat in Ministerul Sănătăţii, doamna Marian Marioara, comisar şef în cadrul Ministerului Administraţiei şi Internelor, specialist în cadrul Direcţiei de Combatere a Criminalităţii Organizate şi domnul Cornel Ciocoiu, director în Ministerul Administraţiei şi Internelor.  În urma dezbaterii, luând act şi de adresa Ministerului Sănătăţii, transmisă cu nr. 25880 din 19.04.2010, prin care se susţine adoptarea acestui proiect de lege, membrii Comisiei pentru apărare, ordine publică şi siguranţă naţională au hotărât, cu unanimitate de voturi, să propună Plenului Camerei Deputaţilor adoptarea proiectului de Lege privind aprobarea Ordonanţei de urgenţă a Guvernului nr. 6/2010 pentru modificarea şi completarea Legii nr. 143/2000 privind combaterea traficului şi consumului ilicit de droguri şi pentru completarea Legii nr. 339/2005 privind regimul juridic al plantelor, substanţelor şi preparatelor stupefiante şi psihotrope, în forma adoptată de Senat.   

Comisia pentru sănătate şi familie a dezbătut proiectul de lege în şedinţa din 28 aprilie 2010. La dezbateri au participat 18 deputaţi din cei 18 membri ai comisiei. La şedinţa comisiei au participat din partea Ministerului Sănătăţii domnul secretar de stat Cristian Anton Irimie iar din partea Ministerului Administraţiei şi Internelor doamna secretar de stat Irina Alexe.  Raportul Comisiei pentru sănătate şi familie a fost adoptat cu unanimitate de voturi. Comisia pentru sănătate şi familie a hotărât să propună Plenului Camerei Deputaţilor adoptarea proiectului de Lege privind aprobarea Ordonanţei de urgenţă a Guvernului nr. 6/2010 pentru modificarea şi completarea Legii nr. 143/2000 privind combaterea traficului şi consumului ilicit de droguri şi pentru completarea Legii nr. 339/2005 privind regimul juridic al plantelor, substanţelor şi preparatelor stupefiante şi psihotrope, în forma adoptată de Senat .
În raport de obiectul şi conţinutul său proiectul de lege face parte din categoria legilor organice.

PREŞEDINTE,




    PREŞEDINTE,


Rodica Nassar




Costică Canacheu

